Хашим Тачи: Сега е моментът за исторически договор между Сърбия и Косово, който предвижда и корекция на границите – Труд
Хашим Тачи: Сега е моментът за исторически договор между Сърбия и Косово, който предвижда и корекция на границите
02.09.2018 • 11:23
Президентът на Косово Хашим Тачи в събота се е срещнал с посланиците на САЩ, страните членки на Европейския съюз и представителите на ОССЕ (Организацията за сигурност и сътрудничество в Европа), КФОР и ЕУЛЕКС в Прищина и е посочил, че сега е моментът за голям исторически договор между Сърбия и Косово, който предвижда и „корекция на границите“.
Независимо от съпротивата на Германия и повечето косовски политически партии, държавният глава е оценил, че ако през следващите няколко месеца не се сключи такъв договор, двете страни ще продължат да имат нерешени отношения, предаде македонската електронна медия „А1 Он“.
Според косовския президент, договорът би предвиждал взаимно признаване на двете държави, за да може Косово да получи дългоочакваното сръбско признание на неговата независимост и с това място в ООН.
Президентът на Сърбия Александър Вучич, който заедно с Тачи отвори въпроса за промяна на границите, не е казвал, че това ще се случи, но се предполага, че двамата държавни глави разговарят за размяна на населеното предимно със сърби Северно Косово за Прешевската долина, която се намира в Южна Сърбия. Тачи отхвърли вероятността това да предизвика по-голямо напрежение в региона и искания за промяна и на други граници.
Този поганец да разбере , че Косово е християнска земя……….